FI Euroopan unionin virallinen lehti C 298/21

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2007/C 298/10)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa ja 17 artiklan 2 kohdassa tarkoitettu muutoshakemus

”BLEU DE GEX DU HAUT-JURA” tai ”BLEU DE SEPTMONCEL”

EY nro: FR/PDO/117/0109/08.09.2005

SAN ( X ) SMM ( )

Haettu muutos/haetut muutokset

1. Eritelmän kohta/kohdat:

— Tuotteen nimi — Tuotteen kuvaus — Maantieteellinen alue — Alkuperätodisteet — Valmistusmenetelmä — Yhteys maantieteelliseen alkuperään — Merkinnät — Kansalliset vaatimukset — Muu [täsmennettävä]

2. Muutosten tyyppi:

— Yhtenäisen asiakirjan tai yhteenvedon muutos — Rekisteröidyn SAN:n tai SMM:n tuote-eritelmän muutos, kun yhtenäistä asiakirjaa tai yhteenvetoa ei ole julkaistu — Tuote-eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) — Tuote-eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutokset:

Muutosten yleisenä tavoitteena on tehdä kaikki tarkennukset, joita maidon tuotanto-olosuhteiden ja tuotteen valmistusolosuhteiden vahvistaminen edellyttää.

Muutosten avulla voidaan tiivistää tuotteen yhteyttä maantieteelliseen alkuperään, edistää tuotteen ominaispiirteiden säilymistä ja välttää väärinkäytöksiä.

Nimi: Korvataan nimitykset ”Bleu de Gex” tai ”Bleu du Haut-Jura” tai ”Bleu de Septmoncel” nimityksillä ”Bleu de Gex Haut-Jura” tai ”Bleu de Septmoncel”.

Selitys: Sallittujen nimitysten yksinkertaistaminen.

Kuvaus: Ensimmäisessä kohdassa korvataan ilmaus ”painaa noin 7,5 kg” ilmauksella ”painaa 6,5–8,5 kilogrammaa”.

Selitys: Määritellään tarkemmin juuston paino.

Eritelmän 2 kohdassa korvataan ilmaus ”juuston kuori on ohut, kuiva, kellertävä” ilmauksella ”juuston kuori on ohut, kuiva, vaalea tai kellertävä.”

Selitys: Tarkennetaan kuoren kuvausta, sillä perinteisesti juusto voi olla väriltään keltaisen lisäksi myös pikemminkin valkoinen.

Eritelmän 3 kohdassa korvataan ilmaus ”valkeassa tai luonnonvalkeassa massassa on vaalean sinivihreän homeen muodostama marmorikuvio, joka jakautuu tasaisesti koko pehmeään ja hieman hauraaseen massaan” ilmauksella ”valkea tai luonnonvalkea massa on pehmeää, ja siinä on vaalean sinivihreän homeen muodostama, koko massaan tasaisesti jakautunut marmorikuvio.”

Selitys: Määre ”hieman hauras” koski vain joidenkin huonosti kypsytettyjen juustojen kuorenalaista kerrosta. Tämän maininnan poistamisella saadaan siis toimijat hallitsemaan paremmin juustojen kypsytys.

Maantieteellinen alue: Maantieteellisen alueen laajentaminen siten, että se kattaa Lancrans'n ja Léaz'n kunnat sekä osan seuraavien kuntien alueesta: Echenevex, Vesancy, Divonne-les-Bains, Farges, Collonges, Sergy, Bellegarde-sur-Valserine ja Saint-Claude.

Selitys: Nämä kunnat (tai kuntien osat) muodostavat yhtenäisen kokonaisuuden vuonna 1935 määritellyn alueen kanssa. Jotkin kunnat tai kuntien osat olivat aiemmin määritellyn alueen reunamilla sijaitsevia erillisalueita, jotka nyt sisällytetään uuteen alueeseen. Toiset ovat sen luonnollisia jatkeita. Kaikki kunnat vastaavat alkuperänimityksen vaatimuksia.

Alkuperätodisteet: Lisätään teksti ”Juustoon on valmistuksen aikana kiinnitettävä luonnonvalkea kaseiinilaatta, josta juustola voidaan tunnistaa; laattaan merkitään juustolan tunnistetietojen lisäksi juuston valmistuspäivä.”

Selitys: Tunnistelaatan avulla on helpompi seurata kunkin juustolan kuukausittain tuottamien juustojen määrää, sillä sen voi toimittaa vain INAOn hyväksymä elin. Kaseiinilaatan avulla voidaan myös jäljittää jokaisen juuston alkuperä ja todentaa sen kypsymisaika.

Laatan avulla voidaan parantaa tuotteiden jäljitettävyyttä.

Valmistusmenetelmä: Lisätään seuraava kohta: ”Juuston valmistukseen on käytettävä yksinomaan Montbéliarde- tai Simmental française -rotuisten lehmien maitoa.”

Selitys: Vain alueen perinteiset lehmärodut ovat sallittuja, sillä ne ovat sopeutuneet vuoristoympäristöön, ja niiden maidon laatu soveltuu juuston valmistamiseen.

Lisätään seuraavat kohdat:

”Lypsylehmien perusravinnon on koostuttava maantieteellisellä alueella sijaitsevilla niityillä kasvaneesta rehusta.”

”Tilalla on oltava laidunmaata vähintään hehtaari lypsylehmää kohden.”

”Poikkeuksellisissa olosuhteissa, joita aiheuttavat ennen kaikkea sään vaihtelut, INAO voi myöntää väliaikaisia poikkeuksia karjan ravinnonsaannin turvaamiseksi.”

”Säilörehun tai muiden käymisprosessin avulla saatujen rehujen käyttö lypsylehmien ravintona ja tiloilla on kielletty.”

Selitys: Suosimalla tuoreen tai kuivarehun käyttöä voidaan tiivistää maidon alkuperän ja juuston omaleimaisuuden välistä yhteyttä.

Lisätään seuraava kohta: ”Maito on tuotava juustolaan mahdollisimman pian lypsämisen jälkeen tai päivittäin. Maito on jäähdytettävä välittömästi, ellei juoksetetta lisätä kahden tunnin sisällä.”

Selitys: Nopeasti toimimalla voidaan välttää maidon laadun heikkeneminen, joka vaikuttaisi juuston aistinvaraisiin ominaispiirteisiin.

Seitsemännessä kohdassa korvataan ilmaus ”juuston valmistukseen käytettävää maitoa voidaan säilyttää enintään kaksi päivää” ilmauksella ”kun maito jäähdytetään 2–8-celsiusasteiseksi, juoksete on lisättävä viimeistään 36 tunnin kuluttua ensimmäisestä lypsystä. Jos maito viilennetään 12–16-celsiusasteiseksi, tämä enimmäisaika on 14 tuntia.”

Selitys: Maidon säilytysaikaa lyhennetään ja säilytysolosuhteita tarkennetaan, jotta maidon laatu ei heikkenisi ja jotta siten voitaisiin vaalia juuston ominaispiirteitä.

Lisätään seuraava kohta: ”Bleu de Gex Haut-Jura -juuston valmistustiloihin saa tuoda vain eritelmän mukaista maitoa. Tämä maito on kerättävä erikseen kaikesta muusta maidosta, joka ei vastaa eritelmän vaatimuksia.”

Selitys: Kun maidot pidetään erillään, on helpompi tarkistaa, että eritelmää noudatetaan, ja siten varmistaa jäljitettävyys.

Lisätään seuraava kohta: Bleu de Gex Haut-Jura -juuston valmistuslaitoksissa ja niihin liittyvissä rakennuksissa ei saa olla järjestelmää tai laitetta, jolla maito voidaan lyhyessä ajassa lämmittää yli 40-asteiseksi ennen juoksetteen lisäämistä.

Selitys: Tarkoituksena on taata raakamaidon käyttö, joka on Bleu de Gex Haut-Jura -juuston välttämätön edellytys.

Lisätään seuraava kohta: ”Maitoa ei saa lämmittää yli 30-asteiseksi.”

Selitys: Perinteiden mukainen maidon lämmittämisen rajoittaminen.

Lisätään seuraava kohta: ”Maidon tiivistäminen poistamalla osittain liuosmainen aine ennen juoksettamista on kielletty.”

Korvataan 12 kohdassa ilmaus ”maito juoksetetaan yksinomaan käyttämällä juoksetetta” ilmauksella ”vain vasikan juoksutusmahasta valmistetut juoksetteet ovat sallittuja”.

Lisätään seuraavat kohdat:

”Kaikkien lisäaineiden ja valmistuksessa tai kypsytyksessä käytettävien aineiden käyttö on kielletty lukuun ottamatta tiettyjä maitohapatebakteereja, Penicillium glaucum- ja Penicillium roqueforti -homeita, suolaa ja juoksetetta.”

”Jalostamattomien meijerituotteiden, valmisteilla olevien tuotteiden, juustouman tai kypsymättömän juuston säilyttäminen jäätävässä lämpötilassa on kielletty.”

”Kypsymättömien juustojen ja valmisteilla olevien juustojen säilyttäminen suojakaasussa on kielletty.”

Selitys: Juustojen käsittelystä ja lisäaineiden käytöstä niiden valmistuksessa on olemassa yleisiä säännöksiä. Uudet tekniikat, joista esimerkiksi mikrosuodatus, maidon osittainen tiivistäminen tai kypsyttämisessä käytetyt entsyymit liittyvät käsittelyyn ja lisäaineisiin, voivat kuitenkin vaikuttaa alkuperänimityksellä suojattujen juustojen ominaispiirteisiin. Erityisesti joidenkin entsyymien käyttö lisäaineena vaikuttaa ristiriitaiselta alkuperänimityksellä suojattujen tuotteiden keskeisten ominaispiirteiden säilyttämisen kanssa.

Näin ollen on tarpeen täsmentää kunkin alkuperänimityksen eritelmässä valmistusmenetelmän kohdalla kulloinkin käytössä olevat käsittelyt ja lisäaineet maidossa ja juuston valmistuksessa. Näin pyritään estämään se, että sääntelemättömät käytännöt vahingoittavat tulevaisuudessa alkuperänimityksellä suojattujen juustojen ominaispiirteitä.

Lisätään seuraava kohta: ”Juustot asetetaan yksittäisiin, halkaisijaltaan 36 cm:n mittaisiin muotteihin, jotka on vuorattu juutti- tai pellavakankaalla.”

Selitys: Lisätään eritelmään perinteinen menettely, joka ei toistaiseksi ole sisältynyt siihen.

Eritelmän 14 kohdassa korvataan ilmaus ”Juustoja suolataan kuivina sammioissa 4–6 päivän ajan.” ilmauksella ”Suolaus tapahtuu vasta muotteihin asettamisen jälkeen. Juustoa suolataan kuivalla suolalla erillisessä sammiossa usean päivän ajan. Ensimmäinen suolaus tehdään 4–6 tuntia sen jälkeen, kun juustouma on asetettu muotteihin, ja juustoa suolataan päivittäin usean päivän ajan. Juustoa pidetään erillisessä suolaussammiossa ainakin kolme päivää vähintään 18 °C:n lämpötilassa.”

Selitys: Suolaus on keskeinen vaihe tämän juuston valmistuksessa, ja menetelmä on kyseiselle juustolle ominainen. Suolaamismenettely on siksi tarpeen määritellä tarkoin juuston laadun ja juustonvalmistajien perinteisen ammattitaidon vaalimiseksi.

Eritelmän 16 kohdassa korvataan ilmaus ”juustoa kypsytetään maantieteellisellä alkuperäalueella vähintään kolmen viikon ajan valmistuspäivästä laskien” ilmauksella ”Juustoja kypsytetään vähintään 21 päivän ajan valmistuspäivästä laskien, mistä ajasta vähintään 18 päivää valmistuslaitoksen kypsytyshuoneissa.”

Selitys: Rajoitetaan terveysriskejä, joita liian nuorien juustojen siirtämiseen liittyy. Kuori ja Penicillium -home kehittyvät 18 päivän kuluessa niin, ettei riskejä enää ole. Juustoja ei ole perinteisesti viety valmistusjuustolasta tätä nuorempina.

Lisätään seuraava kohta: ”Juustot asetetaan kuusilaudoille. Kypsytyslämpötilan on oltava 6–14 °C.”

Selitys: Perinteisten kypsytyssääntöjen sisällyttäminen eritelmään.

Lisätään seuraava kohta: ”Juustoja pistellään 8–15 päivänä valmistuspäivästä laskien.”

Selitys: Perinteisten pistelysääntöjen sisällyttäminen eritelmään.

Lisätään seuraava kohta: ”Valmistuspäivästä laskien 18 päivän ikäisten ja sitä vanhempien juustojen suolapitoisuus (NaCl) on vähintään 0,8 grammaa 100 grammaa juustoa kohti.”

Selitys: Suolauksen pakollinen vähimmäistulos.

Yhteys maantieteelliseen alueeseen: Eritelmän 7 kohdassa korvataan ilmaus ”alueella, jolla niityt, metsät ja solat vuorottelevat, maito, joka on yleensä peräisin Montbéliarde-rotuisista lehmistä, saa erittäin monipuolisesta ja tuoksuvasta kasvistosta erityisen maun” ilmauksella ”alueella, jolla niityt, metsät ja solat vuorottelevat, maantieteelliselle alueelle erityisen hyvin sopeutuneiden Montbéliarde- ja Simmental française -rotuisten lehmien maito saa erittäin monipuolisesta ja tuoksuvasta kasvistosta erityisen maun”.

Selitys: Montbéliarde- ja Simmental française -rodut ovat erityisen hyvin sopeutuneet maidon tuotantoalueen olosuhteisiin, ja niitä on perinteisesti kasvatettu tällä alueella. Vaatimus, että maidon tuottamiseen on käytettävä näitä kahta rotua, vahvistaa yhteyttä alueeseen.

YHTEENVETO

NEUVOSTON ASETUS (EY) N:o 510/2006

”BLEU DE GEX HAUT-JURA” tai ”BLEU DE SEPTMONCEL”

EY nro: FR/PDO/117/0109/08.09.2005

SAN ( X ) SMM ( )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Institut National de l'Origine et de la Qualité (INAO) Osoite: 51, rue d'Anjou F-75008 Paris Puhelin: (33) 1 53 89 80 00 Faksi: (33) 1 53 89 80 60 Sähköposti: info@inao.gouv.fr

2. Ryhmittymä:

Nimi: Syndicat interprofessionnel du Bleu de Gex/Haut-Jura Osoite: Valparc — Espace Valentin F-25048 Besançon Cedex Puhelin: (33) 3 81 53 22 30 Faksi: (33) 3 81 53 59 31 Sähköposti: bleudegexhaujura@wanadoo.fr Kokoonpano: tuottaja/jalostaja ( X ) muu ( )

3. Tuotelaji:

Luokka 1.3 — Juustot

4. Eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi: ”Bleu de Gex Haut-Jura” tai ”Bleu de Septmoncel”.

4.2 Kuvaus: Bleu de Gex Haut-Jura tai Bleu de Septmoncel on lehmän raakamaidosta valmistettu kypsyttämätön, puristamaton homejuusto, joka on kiekon muotoinen, tasapintainen ja hieman kupertuva. Se valmistetaan muoteissa, jotka ovat halkaisijaltaan 36 cm, ja sen paino on 6,5–8,5 kg. Kuivauksen jälkeen juuston rasva-ainepitoisuuden on oltava vähintään 50 grammaa rasvaa 100 grammaa juustoa kohden, ja sen kuiva-ainepitoisuuden on oltava vähintään 52 grammaa 100 grammaa juustoa kohden.

4.3 Maantieteellinen alue: Juran ylänkö eli Haut Jura. Alue jakautuu Ainin ja Juran departementeissa sijaitseviin seuraaviin kuntiin:

Ainin departementti

Gexin arrondissementti:

— Gexin kantoni: Gexin, Lélexin ja Mijoux'n kunnat sekä seuraavien kuntien ne osat, jotka sijaitsevat vähintään 800 metrin korkeudella: Crozet, Echenevex, Vesancy ja Divonne-les-Bains.

— Collonges'n kantoni: Chèzery-Forens'n, Confort'n, Lancrans'n, Léaz'n kunnat sekä seuraavien kuntien ne osat, jotka sijaitsevat vähintään 800 metrin korkeudella: Péron, Farges, Collonges ja Saint-Jean-de-Gonville.

— Ferney-Voltairen kantoni: Thoiryn ja Sergyn kuntien ne osat, jotka sijaitsevat vähintään 800 metrin korkeudella.

Nantuan arrondissementti:

— Bellegarde-sur-Valserinen kantoni: Champfromier'n, Gironin, Montanges'n, Plagnen ja Saint-Germain-de-Joux'n kunnat; Billiat'n, Châtillon-en-Michaillen, Injoux-Génissiat'n ja Villes'n kuntien ne osat, jotka sijaitsevat vähintään 800 metrin korkeudella, sekä Bellegarde-sur-Valserinen kunnan Rhônen tai Valserinen koillispuolella sijaitsevat osat.

— Brénod'n kantoni: Grand-Abergement'n ja Petit-Abergement'n kunnat.

— Oyonnax'n kantoni: Belleydoux'n ja Echallonin kunnat.

— Nantuan kantoni: Apremontin, Charixin, Lalleyriat'n ja Le Poizat'n kunnat.

Juran departementti

Saint-Clauden arrondissementti:

— Bouchoux'n kantoni.

— Morez'n kantoni: Lézat'n, Longchaumois'n, La Mouillen, Prémanonin ja Tancuan kunnat.

— Saint-Clauden kantoni: seuraavat kunnat: Chassal, Lajoux, Lamoura, Lavancia-Epercy (lukuun ottamatta entistä Epercyn aluetta vastaavaa kunnan osaa), Molinges, Les Molunes, La Rixouse, Saint-Claude, Septmoncel, Vaux-lès-Saint-Claude, Villard-Saint-Sauveur ja Villard-sur-Bienne.

— Saint-Laurent-en-Grandvaux'n kantoni: seuraavat kunnat: Château-des-Prés, La Chaumusse, Chaux-des-Prés, La Chaux-du-Dombief, Fort-du-Plasne, Grande-Rivière, Lac-des-Rouges-Truites, Les Piards, Prénovel, Saint-Laurent-en-Grandvaux, Saint-Maurice-Crillat (lukuun ottamatta entistä Crillat'n kuntaa vastaavaa kunnan osaa) ja Saint-Pierre.

4.4 Alkuperätodisteet: Jokainen maidontuottaja, jalostuslaitos ja kypsytyslaitos tekee soveltuvuusilmoituksen, jonka INAO rekisteröi ja jonka perusteella INAO pystyy tunnistamaan kaikki toimijat. Jokaisen toimijan on pidettävä INAOn saatavilla rekisterit sekä kaikki maidon ja juustojen alkuperän, laadun ja tuotanto-olosuhteiden tarkastamisen kannalta tarvittava aineisto.

Alkuperänimityksellä suojatun tuotteen ominaispiirteiden tarkastamisen yhteydessä tuotteiden laatu ja luonteenomaisuus varmistetaan analyyttisellä ja aistinvaraisella tutkimuksella.

Juustoon on valmistuksen aikana kiinnitettävä luonnonvalkea kaseiinilaatta, josta juustola voidaan tunnistaa. Laatasta ilmenevät juustolan tunnistetiedot sekä juuston valmistuspäivä.

4.5 Valmistusmenetelmä: Maito on tuotettava ja juusto on valmistettava ja kypsytettävä maantieteellisellä alueella.

Juuston valmistukseen on käytettävä yksinomaan Montbéliarde- tai Simmental française -rotuisten lehmien maitoa. Lypsylehmien perusravinnon on koostuttava maantieteellisellä alueella sijaitsevilla niityillä kasvaneesta rehusta. Säilörehua tai muita käymisprosessin avulla saatuja rehuja, esimerkiksi muoviin kiedottua pyöröpaalirehua, ei saa pitää tiloilla eikä käyttää märehtijöiden ravintona.

Bleu de Gex -juuston valmistus on pysynyt hyvin perinteisenä: juustouma, joka saadaan lisäämällä juustoon juoksetetta, paloitellaan, sekoitetaan ja asetetaan muotteihin. Kaikki tämä tehdään edelleen käsin. Juustot kuivasuolataan entiseen tapaan erillisissä sammioissa usean päivän kuluessa, mikä antaa kuorelle ja massalle aivan erityisen rakenteen. Maitohapatebakteerit ja Penicillium -home lisätään viileässä ja kosteassa kypsytyshuoneessa, jossa Bleu de Gexiä säilytetään vähintään kolme viikkoa kuusilaudoilla. Kaikkien lisäaineiden ja valmistuksessa tai kypsytyksessä käytettävien aineiden käyttö on kielletty lukuun ottamatta tiettyjä maitohapatebakteereja, Penicillium glaucum- ja Penicillium roqueforti -homeita, suolaa ja juoksetetta.

4.6 Yhteys maantieteelliseen alueeseen: Bleu de Gex -juusto on peräisin 1300-luvulta, jolloin Dauphinén provinssista saapuneet munkit asettuivat Haut Juran alueelle Saint Clauden luostariin. He toivat mukanaan sinihomejuuston valmistustaidon. Tätä juustoa alettiin myöhemmin kutsua nimellä Bleu de Gex. Bleu de Gex, jota kutsuttiin myös nimillä Bleu du Haut Jura ja Bleu de Septmoncel, suojattiin alkuperänimityksellä vuonna 1935 Nantuan siviilituomioistuimen antamalla tuomiolla ja sittemmin 20 päivänä syyskuuta 1977 annetulla asetuksella.

Bleu de Gex on vuoristojuusto, jonka luonteenomaisuus perustuu Haut Juran omaleimaiseen ylänköalueeseen, sen niittyjen monipuoliseen, tuoksuvaan kasvistoon, sekä ammattitaitoon, jonka pohjana ovat vielä tänäkin päivänä kotiteollisuuslaitoksissa käytössä olevat, vuosisatojen takaiset, perinteiset menetelmät. Bleu de Gexin valmistamiseen käytetty maito on peräisin Montbéliarde- ja Simmental française -rotuisista lehmistä, jotka ovat sopeutuneet erityisen hyvin maantieteelliselle tuotantoalueelle.

4.7 Tarkastuslaitos:

Nimi: Institut National de l'Origine et de la Qualité (INAO) Osoite: 51, rue d'Anjou F-75008 Paris Puhelin: (33) 1 53 89 80 00 Faksi: (33) 1 53 89 80 60 Sähköposti: info@inao.gouv.fr

L'Institut National des Appellations d'Origine on hallinnollinen julkinen laitos, jolla on oikeushenkilöllisyys ja joka kuuluu maatalousministeriön alaisuuteen.

INAO vastaa alkuperänimityksellä suojattujen tuotteiden tuotanto-olosuhteiden valvonnasta.

Maantieteellisen alueen rajojen tai jonkin tuotantoehdon noudattamatta jättämisestä seuraa kielto käyttää alkuperänimitystä missään muodossa tai mihinkään tarkoitukseen.

Nimi: Direction Générale de la Concurrence, de la Consommation et de la Répression des Fraudes (DGCCRF) Osoite: 59, Boulevard Vincent Auriol F-75703 Paris Cedex 13 Puhelin: (33) 1 44 87 17 17 Faksi: (33) 1 44 97 30 37 Sähköposti: C3@dgccrf.finances.gouv.fr

DGCCRF on Ranskan talous-, valtiovarain- ja teollisuusministeriön yksikkö.

4.8 Merkinnät: Tuotteissa on oltava INAO-kirjainsanan sisältävä logo, maininta ”Appellation d'origine contrôlée” (suojattu alkuperänimitys) ja kyseinen alkuperänimitys. Lisäksi jokaiseen juustoon on valmistuksen aikana muotin avulla merkittävä sana ”Gex”.